Барање 14-4028/1

1. **Дали Министерството за труд и социјална политика изработи Годишен оперативен план за имплементација на НАП-от за ИК за 2020 година и за 2021 година? Доколку да, дали е достапен на веб страната? Ве молиме доставете го или прикачете линк од негова објава.**
2. **Согласно предвидените обврски и активности кои вие како надлежна институција сте задолжени да ги спроведете или да ги подржите и се предвидени во НАП-от(2018-2023), а и согласно годишниот оперативен план за 2019 година, ве замолуваме да ни доставите известување дали се спроведени сите активностите предвидени во годишниот план за работа од 2019 година и кои дополнително активности ги реализиравте за 2020 година и 2021 година заклучно со месец мај?**
3. **За активностите кои се спроведени, ве молиме да ни доставите детални информации за начинот на спроведување, вклучени актери (доколку има) и статус на активноста (завршена или ако е во тек кога е предвидено да се заврши).**

Одговор:

Министерството за труд и социјална политика нема изработено Годишен оперативен план за имплементација на НАП-от за ИК за 2020 година и 2021 година.

 Во 2021 година, Владата на РСМ формира Национално координативно тело за имплементација на Конвенцијата на Советот на Европа за спречување и борба против насилство врз жените и семејно насилство. Националното координативно тело е составено од еден претставник од Генералниот секретаријат на Владата, три раководни службеници од Министерството за труд и социјална политика, член и заменик член од Министерството за здравство, член и заменик член од Министерството за правда, член и заменик член од Министерството за образование и наука, член и заменик член од Министерството за внатрешни работи, судии и јавни обвинители, претставник на единиците на локалната самоуправа и претставник на здруженија, синдикати и здруженија на работодавачи, по еден претставник од Комисијата за еднакви можности на жените и мажите и од Клубот на пратенички на Собранието на Република Северна Македонија, судија, јавен обвинител и претставник на единиците на локална самоуправа.

Националното координативно тело ги врши следниве работи:

-ја подготвува и следи реализацијата на Стратегијата;

 - ги подготвува и следи Националните акциски планови;

- го координира работењето на институциите во делот на превенцијата и заштита од родово-базирано насилство врз жените и семејното насилство;

- го следи спроведувањето на Конвенцијата на Советот на Европа за спречување и борба против насилството врз жените и семејното насилство и националните политики од областа на родово-базирано насилството врз жените и семејното насилство;

 - ја следи и анализира состојбата со родово-базирано насилството врз жените и семејното насилство;

- ги следи планираните и потрошените финансиски средстваЧ

- дава мислење и препораки за подобрување на политики и усвојување на мерки и активности од областа на родово-базирано насилство врз жените и семејното насилство;

- го следи спроведувањето на препораките на меѓународните и регионалните тела за родово-базирано насилство врз жените и семејното насилство и предлага активности и мерки за нивно спроведување;

-го промовира принципот на еднаквост и елиминирање на стереотипите за родовите улоги;

-дава мислење за методологогијата за интегрирано прибирање на податоци за родово-базирано насилство врз жените и семејното насилство од сите релевантни институции и организации надлежни да го спроведуваат овој закон;

- дава мислење за програмите за почетна и континуирана едукација на стручните лица што обезбедуваат специјализирани услуги на жени жртви на родово-базирано насилство и жртвите на семејно насилство по барање на Министерството за труд и социјална политика;

- го координира и следи собирањето на податоци за родово-базирано насилството врз жените и семејното насилство според однапред утврдени индикатори и

- доставува годишен извештај за преземените активности и постигнатиот напредок за состојбата со родово-базирано насилство врз жените и семејното насилство согласно со Стратегијата до Собранието на Република Северна Македонија за разгледување.

Преглед на обврските од акцискиот план за период од август 2018 до март 2021 година:

1. Стратешка цел 1 – Усогласување на националните закони со одредбите на Конвенцијата

Во насока на усогласување на одребите на националните закони со одредбите на конвенцијата во јануари 2021 година усвоен е Законот за спречување и заштита од насилство врз жените и семејното насилство. Во тек е подготовка на Подзаконските акти.

Увоен е Закон за социјална заштита „Службен весник на РСМ“ бр. 104 од 23.05.2019 година.

Донесување на Закон за прекинување на бременоста, Службен весник на РСМ“ бр. 101 од 22.05.2019 година.

Во фаза на попдготовка се измени и дополнувања на Закон за кривичната постапка, а со цел нивно усогласување со Истанбулската Конвенција.

 Во фаза на попдготовка се измени и дополнувања на Кривичниот Законик, а со цел нивно усогласување со Истанбулската Конвенција. жената и добивање на податоци за стапка на осудени, вид, казна и слично.

Во согласност со Истанбулската конвенција изработен е Закон за исплата на паричен надоместок на жртви од кривично дело со насилство каде што жртвитее на родово базирано насилсто имаат право на надоместок согласно одредбите на овој закон.

Формирана е работна група за изменување и дополнување на Законот за еднакви можности на мажите и жените, направен е драфт Законот е во Програмата на Владата за 2021 година.

Формирана е работна група за Измена и дополнување на Законот за работните односи која веќе работи.

Унапредување на политикитеи мерките за економско зајакнување на жените жртви на насилство. Согласно Оперативниот план за активни програми и мерки за вработување и услуги на пазарот на трудот во 2018, 2019 и 2021 година:

-Во мерката Поддршка за самовработување (претприемништво) на жените жртви на семејно насилство им се обезбедува поволноста да добијат советодавна/менторска поддршка во период од 12 месеци од основањето на бизнисот како припаднички на целната група жени од ранливи категории.

-Во мерката Субвенционирање на плати која има за цел поддршка за вработување на невработени лица што потешко се вклучуваат на пазарот на трудот, една од целните групи кон кои е насочена истата се жртвите на семејно насилство.

-Покрај наведените мерки невработените лица жени жртви на семејно насилство имаат право да учествуваат во сите останати програми и мерки за вработување.

1. Стратешка цел 2 - Воспоставување сервиси за унапредување на заштитата на жртвите на родово-базирано насилство и на жртвите на семејно насилство

-Изработени нацрт верзии на Стандарди за услуги за жртви на РБН кои вклучуваат и жени припаднички на етничките заедници, бремени жени, жени со мали деца, самохрани мајки, жени со попреченост, рурални жени, жени кои употребуваат дроги, сексуални работнички , жени под интернационална заштита и барателки на азил, мигрантките, жени без државјанство, мигрантки,бегалки, лезбијки, бисексуалки и трансродови луѓе, жени кои живеат со ХИВ, бездомнички и др. категории на ранливи жени –

-Изработена нацрт верзија на Стандард и процедури за работа на советувалиште за жртви на семејно насилство;

-Изработена нацрт верзија на Стандард и процедури за работа на советувалиште за жртви на семејно насилство ;

-Изработена нацрт верзија на Стандард и процедури за работа на центар за лица жртви на семејно насилство (засолниште) ;

-Изработена нацрт верзија на Стандард за работата на Центрите за социјална работа во областа на семејно насилство;

-Изработена нацрт верзија на Стандард и процедури за работа на С.О.С. линија за помош за жртви на семејно насилство;

-Изработена нацрт верзија Стандард и процедури за работа на кризен центар за жртви на семејно насилство ;

Изработени нацрт верзии за Стандарди и процедури за работа центри за упатување на жртви при сексуално насилство (до 72 часа) ;

* Иработени нацрт верзии за Стандард и процедури за работа на центар за жртви на сексуално насилство (засолниште);
* Изработена нацрт верзија заз Стандард и процедури за советувалиште на жртви на сексуално насилство;
* Изработена нацрт верзија за Протокол за постапување со жртви на РБН (мултисекторско постапување, поврзување со други сервиси);
* Формирана работна група при Министерството за труд и социјална политика за развој на стандарди и процедури за даветелите на услуги за жртви на родово базирано насилство.

Спроведување обуки за даватели на специјализирани услуги на жртви на РБН.

* МТСП - Реализирани 3 *Обуки за обучувачи* за програма за родово базирано насилство за специјализирани услуги за 3 модули:

- модул за жени и деца

- модул за сторители

-модул општо за подигање на свеста кај професионалци

* Реализирани 3 *Обуки за даватели на специјализирани услуги за жртви на родово базирано и семејно насилство*, наменети за Центрите за социјална работа, завод за социјални дејности и претставници на граѓански организации кои се даватели на специјализирани услуги за жртви на родово базирано и семејно насилство.

Реализирани во април 2021 година во раки на проектот „Поддршка на имплементација на Национален акциски план за Истанбулска конвенција“ финансиран од Холандска амбасада.

Во моментот функционираат  13 специјализирани сервиси за згрижување на жртви на семејно насилство и родово базирано насилство  во 6 плански региони на   територија  на Република Северна Македонија и тоа: Скопски,  Југозападен,  Источен,  Вардарски, Југоисточен  и  Пелагониски регион. Отворени од Министерството за труд и социјална политика  вкупно 8 сервиси. По однос на спрецијализираните сервиси 10 се  за жени жртви на жртви на семејно насилство 9, отворени од страна на МТСП  8 советувалишта  на територијата на РСМ и 1 советувалиште финансирано од МТСП, за менаџирано од страна на здружение и 1 советувалиште за сторители на семејно насилство отворено од страна на МТСП.

Воспоставени се 3 кризни центри за жртви на сексуално насилство (до 72 часа) од Министерство за здраство во Скопје, Тетово и Куманово.

1. Стратешка цел 3 - Превенција родово-базираното насилство и семејното насилство

Во 2020 се спроведе и кампања за пријавување на семејно насилство преку социјалните медиуми и националниот радиодифузен сервис.. Во текот на полицискиот час, жените жртви на насилство добија дозвола да побараат помош и да пријават семејно насилство, додека во текот на целиот период беа споделувани контакти од сервисите за пријавување и поддршка на жртвите.

Изработка на информативни материјали (постери и летоци) за расположливите сервиси за жртви на РБН. Министерството за труд и социјална политика дистрибуираше и флаери со основни информации за пријава на семејно насилство, односно каде жртвата да се обрати за помош и за достапните услуги. На сите полициски станици им беа обезбедени контакт телефони на советодавните центри за работа со жени жртви на родово / семејно насилство, на граѓанските организации и телефонски броеви на Националната служба за спроведување на следниве мерки за заштита: сместување во центар за лица - жртви на семејно насилство, здравствена заштита, психо-социјална интервенција и третман, психо-социјален третман во советодавен центар,семејна поддршка за редовно школување на дете, правна помош и застапување и економско зајакнување на жртвата преку нејзино активно вклучување на пазарот на трудот. Жртвите на семејно и родово насилство беа изземени од забраните и санкциите за време полициски час.

Министерството за труд и социјална политика заедно со UNDP ја креираа првата мобилна апликацијата за помош и поддршка на жртвите на насилство „Биди безбедна”, достапна на македонски, албански и ромски јазик.

Во насока на превенцијата на родово базирано и семејно насилство, планирано е спроведување на општи обуки за РБН за: наставници и стручни соработници од основно и од средно училиште, воспитувачи и негуватели, стручни работници од ЦСР, полициски службеници, здравствени работници, судии и јавни обвинители, судски вештаци. Планирани за септември - декември 2021, во рамки на проектот „Поддршка на имплементација на Национален акциски план за Истанбулска конвенција“ финансиран од Холандска амбасада.

Национална кампања за информирање на јавноста за родово-базираното насилство, планирана за јсептември декември 2021 во рамки на проектот „Поддршка на имплементација на национален Акциски план за Истанбулска конвенција“ финансиран од Холандска амбасада.